સૌરાષ્ટ્રના આર્થિક પાટનગર ગણાતા રાજકોટના ખંઢેરી ક્રિકેટ સ્ટેડિયમ પર ૯ નવેમ્બર, ર૦૧૬ના રોજ ભારત અને ઈંગ્લેન્ડ વચ્ચે ટેસ્ટમેચનો પ્રથમ બૉલ પડશે ત્યારે સૌરાષ્ટ્રના ક્રિકેટ ઇતિહાસમાં પણ એક નવું છોગું ઉમેરાશે. રાજકોટ ખાતે આંતરરાષ્ટ્રીય કક્ષાની ટેસ્ટમેચ પ્રથમ વાર રમાઈ રહી છે. ક્રિકેટના ફોર્મેટમાં એકદિવસીય (વન-ડે) મેચ બાદ ઈન્ડિયમ પ્રીમિયર લીગની ટ્વેન્ટી-ર૦ મેચ રાજકોટમાં રમાઈ ચૂકી છે. હવે પહેલી વાર રાજકોટને આંતરરાષ્ટ્રીય ટેસ્ટ મેચનું સ્ટેટસ મળતા અમદાવાદના મોટેરા સ્ટેડિયમ પછી રાજ્યમાં ટેસ્ટમેચ રમાઈ હોય તેવું બીજું ક્રિકેટ ગ્રાઉન્ડ ખંંઢેરી મેદાન બન્યું છે.